[pic] | KOMMISSIONEN FOR DE EUROPÆISKE FÆLLESSKABER |

Bruxelles, den 26.6.2009

KOM(2009) 319 endelig

Forslag til

RÅDETS FORORDNING

om afslutning af den fornyede undersøgelse (ny eksportør) af Rådets forordning (EF) nr. 192/2007 om indførelse af en endelig antidumpingtold på import af visse typer polyethylenterephthalat med oprindelse i bl.a. Malaysia, om genindførelse af tolden for så vidt angår importen fra en eksportør i dette land og om ophævelse af registreringen af denne import

BEGRUNDELSE

1) Baggrunden for forslaget |

Begrundelse og formål Forslaget vedrører anvendelsen af Rådets forordning (EF) nr. 384/96 af 22. december 1995 om beskyttelse mod dumpingimport fra lande, der ikke er medlemmer af Det Europæiske Fællesskab, senest ændret ved Rådets forordning (EF) nr. 2117/2005 af 21. december 2005 ("grundforordningen") i proceduren vedrørende importen af polyethylenterephthalat ("PET") med oprindelse i Malaysia. |

Generel baggrund Forslaget er fremsat som led i gennemførelsen af grundforordningen og som resultat af en undersøgelse, der blev foretaget i overensstemmelse med de indholdsmæssige og proceduremæssige krav i grundforordningen. |

Gældende bestemmelser på det område, som forslaget vedrører Rådets forordning (EF) nr. 192/2007 af 22. februar 2007 om indførelse af en endelig antidumpingtold på import af visse typer polyethylenterephthalat med oprindelse i Indien, Indonesien, Malaysia, Republikken Korea, Thailand og Taiwan efter en udløbsundersøgelse og en delvis interimsundersøgelse i henhold til artikel 11, stk. 2, og artikel 11, stk. 3, i forordning (EF) nr. 384/96. |

Overensstemmelse med andre EU-politikker og -mål Ikke relevant. |

2) Høring af interesserede parter og konsekvensanalyse |

Høring af interesserede parter |

De interesserede parter, der er berørt af proceduren, har haft mulighed for at forsvare deres interesser i forbindelse med undersøgelsen i overensstemmelse med grundforordningen. |

Ekspertbistand |

Der har ikke været behov for ekspertbistand. |

Konsekvensanalyse Forslaget er et resultat af gennemførelsen af grundforordningen. Grundforordningen foreskriver ikke en analyse af de generelle konsekvenser, men indeholder en udtømmende liste over de forhold, der skal evalueres. |

3) Forslagets retlige aspekter |

Resumé af forslaget Den 6. november 2008 indledte Kommissionen en fornyet undersøgelse (ny eksportør) af Rådets forordning (EF) nr. 192/2007 om indførelse af en endelig antidumpingtold på import af visse typer polyethylenterephthalat med oprindelse i bl.a. Malaysia, ophævede tolden for så vidt angår importen fra en eksportør i dette land og gjorde denne import til genstand for registrering. Den berørte virksomhed er Eastman Chemical Malaysia SDN.BHD ("ansøgeren"). Under proceduren besluttede Eastman Chemical (Malaysia) SDN.BHD at trække sin ansøgning om en fornyet undersøgelse (ny eksportør) tilbage. Det var derfor ikke muligt at fastsætte ansøgerens individuelle dumpingmargen og toldsats. I betragtning af ovenstående bør den resttoldsats, der blev defineret i den oprindelige undersøgelse, genindføres for ansøgeren. Det foreslås derfor, at Rådet vedtager vedlagte forslag til forordning, som skal offentliggøres i Den Europæiske Unions Tidende senest den 4. august 2009. |

Retsgrundlag Rådets forordning (EF) nr. 384/96 af 22. december 1995 om beskyttelse mod dumpingimport fra lande, der ikke er medlemmer af Det Europæiske Fællesskab, senest ændret ved Rådets forordning (EF) nr. 2117/2005, særlig artikel 11, stk. 4. |

Subsidiaritetsprincippet Forslaget hører under Fællesskabets enekompetence. Subsidiaritetsprincippet anvendes derfor ikke. |

Proportionalitetsprincippet Forslaget er i overensstemmelse med proportionalitetsprincippet af følgende årsager: |

Foranstaltningens form er beskrevet i grundforordningen og giver ikke mulighed for nationale beslutninger. |

Det er ikke relevant at forklare, hvordan byrder af finansiel eller administrativ art, der pålægges Fællesskabet, nationale regeringer, regionale og lokale myndigheder, erhvervsdrivende og borgere, begrænses mest muligt og står i rimeligt forhold til forslagets mål. |

Reguleringsmiddel/reguleringsform |

Foreslået reguleringsmiddel: forordning. |

Andre midler ville ikke være egnede, da grundforordningen ikke foreskriver andre muligheder. |

4) Budgetmæssige virkninger |

Forslaget har ingen konsekvenser for Fællesskabets budget. |

Forslag til

RÅDETS FORORDNING

om afslutning af den fornyede undersøgelse (ny eksportør) af Rådets forordning (EF) nr. 192/2007 om indførelse af en endelig antidumpingtold på import af visse typer polyethylenterephthalat med oprindelse i bl.a. Malaysia, om genindførelse af tolden for så vidt angår importen fra en eksportør i dette land og om ophævelse af registreringen af denne import

RÅDET FOR DEN EUROPÆISKE UNION HAR —

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 384/96 af 22. december 1995 om beskyttelse mod dumpingimport fra lande, der ikke er medlemmer af Det Europæiske Fællesskab[1] ("grundforordningen"), særlig artikel 11, stk. 4,

under henvisning til forslag forelagt af Kommissionen efter høring af det rådgivende udvalg, og

ud fra følgende betragtninger:

A. TIDLIGERE PROCEDURE

(1) Efter en udløbsundersøgelse indførte Rådet ved forordning (EF) nr. 192/2007[2] en endelig antidumpingtold på importen til Fællesskabet af visse typer polyethylenterephthalat ("PET") med oprindelse i bl.a. Malaysia. De gældende foranstaltninger består af en told på 160,1 EUR/t undtagen for udtrykkeligt nævnte virksomheder, for hvilke der er fastsat individuelle toldsatser. Ved samme forordning blev der også indført antidumpingtold på importen af PET med oprindelse i Indien, Indonesien, Republikken Korea, Thailand og Taiwan. De oprindelige foranstaltninger blev indført efter en undersøgelse (den "oprindelige undersøgelse") ved forordning (EF) nr. 2604/2000[3].

B . NÆRVÆRENDE PROCEDURE

1. Anmodning om en fornyet undersøgelse

(2) Derefter modtog Kommissionen en anmodning om indledning af en fornyet undersøgelse (ny eksportør) af forordning (EF) nr. 192/2007, jf. grundforordningens artikel 11, stk. 4, fra Eastman Chemical (Malaysia) SDN.BHD ("ansøgeren"). Ansøgeren hævdede ikke at have eksporteret visse typer PET til EF i den undersøgelsesperiode, der lå til grund for antidumpingforanstaltningerne, dvs. i perioden fra den 1. oktober 1998 til den 30. september 1999 (den "oprindelige undersøgelsesperiode"), og ikke at være forretningsmæssigt forbundet med nogen af de eksporterende producenter af visse typer PET, som er omfattet af ovenstående antidumpingforanstaltninger. Ansøgeren hævdede desuden først at have eksporteret visse typer PET til Fællesskabet efter udløbet af den oprindelige undersøgelsesperiode.

2. Indledning af en fornyet undersøgelse (ny eksportør)

(3) Kommissionen undersøgte de umiddelbare beviser, der var fremlagt af ansøgeren, og fandt dem tilstrækkelige til at berettige indledningen af en fornyet undersøgelse i henhold til grundforordningens artikel 11, stk. 4. Efter høring af det rådgivende udvalg og efter at have givet den pågældende EF-erhvervsgren mulighed for at fremsætte bemærkninger indledte Kommissionen ved forordning (EF) nr. 1082/2008[4] en fornyet undersøgelse af forordning (EF) nr. 192/2007 for så vidt angår ansøgeren.

(4) Den antidumpingtold på 160,1 EUR/t, der indførtes ved forordning (EF) nr. 192/2007 på importen af visse typer PET fremstillet og solgt af ansøgeren med henblik på eksport til Fællesskabet, blev ophævet i henhold til artikel 2 i forordning (EF) nr. 1082/2008. Samtidig blev det i henhold til grundforordningens artikel 14, stk. 5, pålagt toldmyndighederne at træffe passende foranstaltninger til at registrere denne import.

3. Den pågældende vare

(5) Den pågældende vare i denne fornyede undersøgelse er den samme som i den oprindelige undersøgelse, dvs. PET med viskositetsindeks på 78 ml/g og derover ifølge ISO-standard 1628-5 henhørende under KN-kode 3907 60 20.

4. De berørte parter

(6) Kommissionen underrettede officielt ansøgeren, EF-erhvervsgrenen og repræsentanterne for eksportlandet om indledningen af den fornyede undersøgelse. Interesserede parter fik lejlighed til at fremsætte deres synspunkter skriftligt og til at blive hørt.

(7) Kommissionen sendte ansøgeren et spørgeskema og modtog en besvarelse inden for den fastsatte frist. Kommissionen indhentede og efterprøvede alle oplysninger, som den anså for nødvendige med henblik på at fastslå, om der fandt dumping sted, og der blev aflagt kontrolbesøg hos ansøgeren.

5. Den fornyede undersøgelsesperiode

(8) Den fornyede undersøgelse (ny eksportør) omfattede perioden fra den 1. oktober 2007 til den 30. september 2008.

C. TILBAGETRÆKNING AF ANMODNING OM FORNYET UNDERSØGELSE (NY EKSPORTØR)

(9) Ved brev af 22. april 2009 til Kommissionen trak ansøgeren formelt sin anmodning om fornyet undersøgelse (ny eksportør) tilbage uden nogen særlig begrundelse.

(10) Under disse omstændigheder kunne Kommissionen ikke fastsætte ansøgerens individuelle dumpingmargen og toldsats. Det blev derfor konkluderet, at importen til Fællesskabet af PET med viskositetsindeks på 78 ml/g og derover ifølge ISO-standard 1628-5 henhørende under KN-kode 3907 60 20 med oprindelse i Malaysia, som fremstilles og sælges til eksport til Fællesskabet af Eastman Chemical (Malaysia) SDN.BHD, bør gøres til genstand for den landsdækkende told, der gælder for "alle andre virksomheder" i Malaysia (160,1 EUR/t), og som blev indført ved Rådets forordning (EF) nr. 192/2007, og at denne toldsats derfor bør genindføres.

D. OPKRÆVNING AF ANTIDUMPINGTOLD MED TILBAGEVIRKENDE KRAFT

(11) I betragtning af ovenstående opkræves antidumpingtolden for Eastman Chemical (Malaysia) SDN.BHD med tilbagevirkende kraft fra den dato, hvor den fornyede undersøgelse blev indledt på importen af den pågældende vare, der har været genstand for registrering i henhold til artikel 3 i Kommissionens forordning (EF) nr. 1082/2008.

E. FREMLÆGGELSE AF OPLYSNINGER OM FORANSTALTNINGERNE OG DERES VARIGHED

(12) Ansøgeren og de berørte parter blev underrettet om de væsentligste kendsgerninger og betragtninger, på grundlag af hvilke det var hensigten at genindføre en endelig antidumpingtold på import af visse typer PET med oprindelse i bl.a. Malaysia, som fremstilles og sælges til eksport til Fællesskabet af Eastman Chemical (Malaysia) SDN.BHD, og at opkræve denne told med tilbagevirkende kraft for den import, der var gjort til genstand for registrering. Deres bemærkninger blev overvejet og taget i betragtning i det omfang, det var relevant.

(13) Denne fornyede undersøgelse berører ikke den dato, hvor de foranstaltninger, der indførtes ved Rådets forordning (EF) nr. 192/2004 udløber i henhold til grundforordningens artikel 11, stk. 2 -

UDSTEDT FØLGENDE FORORDNING:

Artikel 1

1. Den fornyede undersøgelse (ny eksportør), som blev indledt ved forordning (EF) nr. 1082/2008, afsluttes, og den antidumpingtold, der jf. artikel 1 i forordning (EF) nr. 192/2007 gælder for "alle andre virksomheder" i Malaysia, pålægges den i artikel 1 i forordning (EF) nr. 1082/2008 omhandlede import.

2. Den antidumpingtold, der i henhold til artikel 1 i forordning (EF) nr. 192/2007 gælder for "alle andre virksomheder" i Malaysia, opkræves hermed med virkning fra den 6. november 2008 på importen af visse typer polyethylenterephthalat, som er blevet registreret i henhold til artikel 3 i forordning (EF) nr. 1082/2008.

3. Det pålægges herved toldmyndighederne at ophøre med den registrering af importen, der er foretaget i henhold til artikel 3 i forordning (EF) nr. 1082/2008.

4. Gældende bestemmelser vedrørende told finder anvendelse, medmindre andet er fastsat.

Artikel 2

Denne forordning træder i kraft dagen efter offentliggørelsen i Den Europæiske Unions Tidende .

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den

På Rådets vegne

Formand

[1] EFT L 56 af 6.3.1996, s. 1.

[2] EUT L 59 af 27.2.2007, s. 1. (BG, ES, CS, DA, DE, ET, EL, EN, FR, IT, LV, LT, HU, NL, PL, PT, RO, SK, SL, FI, SV) ; EUT L 352M af 31.12.2008, s. 972 (MT).

[3] EFT L 301 af 30.11.2000, s. 21. Senest ændret ved forordning (EF) nr. 1646/2005 (EUT L 266 af 11.10.2005, s. 10).

[4] EUT L 296 af 5.11.2008, s. 5.